नेपाली टेलिभिजनको इतिहासमा सर्वाधिक रुचाइएको गायन रियालिटी सो नेपाल आइडल उपाधिका लागि बुद्ध लामा, प्रताप दास र निशान भट्टराई अब केवल एक कदममात्रै पछि छन् । नेपाल आइडलको सान र मान कसले पाउने हो सेप्टेम्बर २२ मा कतारमा हुने अन्तिम प्रतिस्पर्धाका दिन घोषणा गरिँदै छ । तापनि फाइनलमा पुगेका तीनैजना खाली हात फर्कनु पर्दैन । तेस्रो स्थानमा पर्ने प्रतियोगीले १० लाख रुपैयाँ पुरस्कार पाउनेछ । दोस्रो हुनेलाई १५ लाख रुपैयाँ पुरस्कार रहेको छ भने विजेताले २० लाख रुपैयाँ, महिन्द्रा केयूभी १०० गाडी र १५ लाख रुपैयाँको एल्बम कन्ट्र्याक प्राप्त गर्नेछ ।
